ЩАГ1ИР БАХУ-МЕСЕДУ РАСУЛОВАЛЪЕ.

Бице дида гьанже, дир гьудулзаби,

Г1аданлъи борцунеб роцен шиб бугеб?

Гьелда ц1ар ц1вабзазулъ хъван батич1они,

БАХУ-МЕСЕДОЙИН хъвазе те изну.

Зодир т1ел гьабулел х1анч1и кинигин,

Роржине куркьби гъун ниж т1орит1арай,

Т1ухьдузул океан.Дол карачелалъ,

Гьелчезе гамида нухда рег1арай.

Гьал карачелабалъ квач1 балел ниж тун,

Кин ят1а т1ун ч1олей ралъдал Меседу,

Рулъи меседилаб рук1к1ен кодоб кьун

К1вани г1уц1ейилан г1ищкъул дуниял.

Дуца борхалъуде т1адеги ячун,

Дол сухъмахънухазул бицана дида,

Щибго х1ажат гьеч1ин гьаб муг1рул т1огьий,

Г1аданльун хут1анин хведал рехсезе.

Ралъдал т1иналдаса жавгьарлъун рахъун,

Г1акълуялъе дарсал рицана дие,

Дирго маг1арухъе цадахъ росизе,

Цинги асаразулъ къват1ир гьурщизе.

Баху-меседу ,.дур поэзияльул,

Пири кьабуралги кьуркьулел ругин,

Кьейги дуй Аллагьас рек1ее рах1ат,

Рак1хъубал щиназул анищ щущазе.